

**ข้อบังคับเสนอแนะของสโมสรอินเทอร์แรคท์**

[*ปรับปรุงตามมติคณะกรรมการบริหารโรตารีสากล มติที่ 40, กันยายน 2563*]

*ข้อบังคับสโมสรเป็นส่วนเสริมธรรมนูญมาตรฐานของสโมสรอินเทอร์แรคท์และกำหนดการปฏิบัติทั่วไปของสโมสร ข้อบังคับฉบับนี้เป็นการแนะนำ ควรปรับให้เหมาะสมเพื่อแสดงถึงการปฏิบัติของสโมสร และเพื่อยืนยันว่าไม่ขัดแย้งกับธรรมนูญมาตรฐานของสโมสรอินเทอร์แรคท์และประมวลนโยบายของโรตารีในปัจจุบัน สโมสรอุปถัมภ์ต้องเห็นชอบกับข้อบังคับนี้และการเปลี่ยนแปลงแก้ไขใด ๆ*

|  |  |
| --- | --- |
| ข้อบังคับของสโมสรอินเทอร์แรคท์ |  |

|  |  |
| --- | --- |
| มีมติยอมรับโดยสโมสรอินเทอร์แรคท์ |  |

|  |  |
| --- | --- |
| เมื่อวันที่ |  |

|  |  |
| --- | --- |
| เห็นชอบโดยสโมสรโรตารี |  |

(และหากมี) สโมสรโรตารี และ/หรือ สโมสรโรทาแรคท์ที่ร่วมอุปถัมภ์

|  |
| --- |
|  |

|  |  |
| --- | --- |
| เมื่อวันที่ |  |

มาตรา ๑ — บทนิยาม

1. คณะกรรมการบริหาร หมายถึง คณะกรรมการบริหารของสโมสรแห่งนี้
2. กรรมการบริหาร หมายถึง กรรมการในคณะกรรมการบริหารของสโมสรแห่งนี้
3. สมาชิก หมายถึง สมาชิกของสโมสรแห่งนี้
4. องค์ประชุม หมายถึง จำนวนน้อยที่สุดของสมาชิกสโมสรที่มาร่วมประชุมเพื่อการลงมติ คือ จำนวนเกินกึ่งหนึ่งของสมาชิกสโมสรเพื่อลงมติของสโมสร และจำนวนเกินกึ่งหนึ่งของกรรมการบริหารเพื่อการลงมติของคณะกรรมการบริหาร
5. อาร์ ไอ หมายถึง โรตารีสากล
6. ผู้อุปถัมภ์ หมายถึง สโมสรโรตารีหรือโรทาแรคท์ที่อุปถัมภ์สโมสรอินเทอร์แรคท์ สโมสรอินเทอร์แรคท์ต้องมีสโมสรโรตารีอุปถัมภ์อย่างน้อยหนึ่งสโมสร
7. ปี หมายถึง ระยะเวลา 12 เดือน เริ่มต้นจากวันที่ 1 กรกฎาคม

*สโมสรอาจเลือกว่าจะกำหนดองค์ประชุมในการลงคะแนนเสียงอย่างไร*

**มาตรา ๒ — การเลือกตั้งและวาระการดำรงตำแหน่ง**

1. การเลือกตั้งนายกสโมสร อุปนายก เลขานุการ เหรัญญิกและกรรมการบริหารจะมีขึ้นทุกปี ก่อนวันที่ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. หนึ่งเดือนก่อนการเลือกตั้ง การเสนอชื่อนายกสโมสร อุปนายก เลขานุการ เหรัญญิกและกรรมการบริหารอาจจะเป็นลายลักษณ์อักษรหรือทำโดยสมาชิกในที่ประชุม ผู้สมัครที่ได้รับคะแนนเสียงส่วนใหญ่ซึ่งอยู่
ณ ที่ประชุมและเป็นสมาชิกที่ปฏิบัติตามข้อกำหนดอย่างครบถ้วน จึงจะได้รับการเลือกตั้ง

3. วิธีการเลือกตั้งจะเป็น\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. หากมีตำแหน่งเจ้าหน้าที่หรือกรรมการบริหารว่างลง กรรมการบริหารที่เหลือจะแต่งตั้งตำแหน่งที่ว่างลงตามวาระการดำรงตำแหน่งที่เหลืออยู่

5. วาระการดำรงตำแหน่งของแต่ละตำแหน่งมีดังนี้

นายก – หนึ่งปี

อุปนายก - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เลขานุการ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เหรัญญิก - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

กรรมการบริหาร - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ธรรมนูญมาตรฐานของสโมสรอินเทอร์แรคท์กำหนดให้ระบุแนวทางปฏิบัติในการเลือกตั้งเอาไว้ในข้อบังคับ แต่ไม่ว่าจะอย่างไรก็ตามในการเลือกตั้ง ควรเป็นเพียงคะแนนเสียงข้างมากของสมาชิกที่มาประชุม และเป็นสมาชิกที่มีคุณสมบัติครบถ้วน*

**มาตรา ๓ — หน้าที่ของเจ้าหน้าที่**

1. นายกสโมสรจะเป็นประธานการประชุมปกติและการประชุมพิเศษของสโมสรและของคณะกรรมการบริหาร นายกสโมสรจะแต่งตั้งคณะกรรมการหลักและคณะกรรมการพิเศษโดยได้รับการอนุมัติจากคณะกรรมการบริหาร และจะเป็นผู้แต่งตั้งเมื่อมีตำแหน่งในคณะกรรมการบริหารว่างลงเช่นกัน จนกระทั่งมีการเลือกตั้งปกติครั้งต่อไปของสโมสร และจะเป็นกรรมการโดยตำแหน่งในคณะกรรมการทั้งปวง นายกสโมสรจะต้องติดต่อกับสโมสรอุปถัมภ์อย่างสม่ำเสมอ

2. อุปนายกจะทำหน้าที่แทนนายกสโมสรเมื่อมีการปลดนายกสโมสรจากตำแหน่ง ไม่ว่าจะด้วยเหตุผลใดก็ตาม และเป็นประธานในการประชุมทุกครั้งของสโมสรและคณะกรรมการบริหารสโมสร เมื่อนายกสโมสรไม่อยู่

3. เลขานุการทำหน้าที่เก็บรักษาบันทึกต่างๆ ของสโมสร และจดบันทึกรายงานการประชุมของสโมสรและคณะกรรมการบริหาร

4. เหรัญญิกเป็นผู้ดูแลการเงินของสโมสรและจัดทำบัญชีการเงินประจำปี ทำการรับ-จ่ายเงินตามระเบียบวิธีที่ได้รับการเห็นชอบจากคณะกรรมการบริหาร จัดทำบันทึกต่าง ๆ เพื่อการตรวจสอบจากสมาชิกในสโมสรคนใดก็ตามหรือสโมสรอุปถัมภ์ตามที่ร้องขอ

5. คณะกรรมการบริหารจะเป็นองค์บริหารของสโมสรตามที่กำหนดไว้ในธรรมนูญของสโมสร ในกรณีที่นายกหรืออุปนายกไม่อยู่ คณะกรรมการบริหารอาจจะเลือกเจ้าหน้าที่หรือกรรมการบริหารหนึ่งคนเพื่อทำหน้าที่เป็นประธานในการประชุมสโมสร ต้องจัดทำรายงานประจำปีต่อสโมสรเพื่อแจ้งให้สมาชิกทุกคนทราบถึงการดำเนินงานของสโมสร จัดประชุมตามกำหนดอย่างสม่ำเสมอซึ่งเปิดให้สมาชิกสโมสรที่ปฏิบัติตามข้อกำหนดครบถ้วนเข้าร่วมประชุม อย่างไรก็ตาม สมาชิกที่เข้าร่วมการประชุมนั้น จะต้องไม่กล่าวสิ่งใดในการประชุม ยกเว้นจะได้รับอนุญาตจากคณะกรรมการบริหาร

*อาจใส่หน้าที่รับผิดชอบของเจ้าหน้าที่และวาระการดำรงตำแหน่งได้ที่นี่*

**มาตรา ๔ — คณะกรรมการ**

นายกสโมสรอาจแต่งตั้งคณะกรรมการหลัก คณะกรรมการเพิ่มเติมหรือคณะกรรมการพิเศษดังต่อไปนี้ โดยความเห็นชอบของคณะกรรมการบริหาร ตามความจำเป็น หรือเพื่อความสะดวกต่อการบริหารงานของสโมสร ซึ่งต้องระบุหน้าที่รับผิดชอบเมื่อมีการแต่งตั้ง

1. *ความเข้าใจระหว่างประเทศ* คณะกรรมการชุดนี้จะบ่งชี้โอกาสในการส่งเสริมความเข้าใจระหว่างประเทศในหมู่สมาชิก ในโรงเรียน และในชุมชน เพื่อวางแผนงานและดำเนินกิจกรรมอย่างน้อยหนึ่งเรื่องทุกปี ซึ่งมุ่งหมายส่งเสริมความเข้าใจระหว่างประเทศ โดยให้สมาชิกสโมสรทั้งหมดหรือส่วนใหญ่มีส่วนร่วม

2. *บำเพ็ญประโยชน์* คณะกรรมการชุดนี้จะวางแผนงานและดำเนินโครงการบำเพ็ญประโยชน์ที่สำคัญอย่างน้อยหนึ่งเรื่องทุกปี ซึ่งมุ่งสร้างประโยชน์โดยตรงแก่ชุมชนท้องถิ่นหรือชุมชนในโรงเรียน โดยให้สมาชิกสโมสรทั้งหมดหรือส่วนใหญ่มีส่วนร่วม

3. *การเงิน* คณะกรรมการนี้จะคิดหาวิธีการเพื่อจัดงบประมาณให้กิจกรรมของสโมสรซึ่งต้องใช้เงินทุน โดยร่วมมือกับคณะกรรมการที่เหมาะสม

4. *สโมสร* คณะกรรมการชุดนี้รับผิดชอบเกี่ยวกับการติดตามเข้าประชุม การพัฒนาสมาชิกภาพ ประชาสัมพันธ์กิจกรรมต่าง ๆ และเรื่องอื่น ๆ ที่เหมาะสม

*อาจจะใส่คณะกรรมการเพิ่มเติมและหน้าที่ของคณะกรรมการที่นี่*

**มาตรา ๕ — การประชุม**

1. การประชุมประจำปีของสโมสร คณะกรรมการบริหารสโมสร และสโมสรอุปถัมภ์จะจัดขึ้นไม่เกินวันที่ \_\_\_\_\_\_\_\_\_\_\_\_\_\_\_\_\_\_ ของทุกปี โดยมีวัตถุประสงค์เพื่อการอภิปรายแผนงานและเป้าหมายประจำปี
และ/หรือ ของปีต่อไป และเพื่อยืนยันหน้าที่รับผิดชอบและคำมั่นสัญญาในความเป็นผู้อุปถัมภ์

2. สโมสรนี้จะประชุมตามรายละเอียดต่อไปนี้ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ หากมีการเปลี่ยนแปลงหรืองดการประชุมปกติ จะต้องแจ้งให้สมาชิกสโมสรทุกคนทราบด้วยวิธีการที่เหมาะสม

3. สมาชิกทุกคนของสโมสรนี้จะเข้าประชุมอย่างน้อยร้อยละ \_\_\_\_\_\_\_\_\_ ของการประชุมที่กำหนดตามปกติของสโมสร

4. คณะกรรมการบริหารจะประชุมตามรายละเอียดต่อไปนี้ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ นายกสโมสรอาจเรียกประชุมพิเศษคณะกรรมการบริหารสโมสรได้ หรือเมื่อมีกรรมการบริหาร 2 คนร้องขอ

5. สมาชิกหนึ่งคนหรือมากกว่าของสโมสรอุปถัมภ์จะเข้าร่วมประชุมปกติและการประชุมพิเศษของสโมสร และคณะกรรมการบริหารสโมสร และจะเข้าร่วมการประชุมปกติของสโมสรไม่น้อยกว่า \_\_\_\_\_\_\_\_\_\_\_ ครั้งต่อปี และเข้าร่วมประชุมปกติหรือประชุมพิเศษของคณะกรรมการบริหารสโมสรไม่น้อยกว่า \_\_\_\_\_\_\_\_\_\_\_ ครั้งต่อปี

6. สมาชิกที่ขาดประชุมที่กำหนดตามปกติของสโมสร อาจทดแทนการขาดประชุมด้วยวิธีการดังต่อไปนี้

ก) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ หรือ

ข) เข้าร่วมและมีส่วนร่วมในโครงการบำเพ็ญประโยชน์ของสโมสร หรืองานในชุมชนที่สโมสรอุปถัมภ์ หรือ

ค) เข้าร่วมการประชุมใหญ่หรือการประชุมก่อนการประชุมใหญ่ของโรตารีสากล การประชุมใหญ่ภาคหรือร่วมภาค หรือการสัมมนาอบรมของภาคโรตารีหรืออินเทอร์แรคท์ หรือการประชุมอื่นที่คณะกรรมการบริหารอนุญาต

7. สมาชิกที่มีคุณสมบัติครบถ้วนเกินครึ่งจะถือเป็นองค์ประชุมในการประชุมปกติ หรือประชุมพิเศษของสโมสร กรรมการบริหาร 4 คน ซึ่งหนึ่งในนั้นต้องเป็นนายกหรืออุปนายกจะถือเป็นองค์ประชุมในการประชุมใด ๆ ของคณะกรรมการบริหาร

**มาตรา ๖ — ค่าธรรมเนียมและค่าบำรุง**

1. ค่ารับเข้าเป็นสมาชิกใหม่เป็นเงินจำนวน \_\_\_\_\_\_\_\_\_\_ บาท ค่าบำรุงสโมสรรายปีคนละ \_\_\_\_\_\_\_\_\_\_ บาท

2. ต้องชำระค่าธรรมเนียมและค่าบำรุงให้เสร็จสิ้นก่อน สมาชิกผู้นั้นจึงจะได้ชื่อว่าเป็นสมาชิกที่มีคุณสมบัติครบถ้วน

**มาตรา ๗ — วิธีการรับสมาชิก**

1. สมาชิกอาจเสนอชื่อผู้สมัคร สมาชิกที่คาดหวังอาจมีคำขอ หรือสโมสรอื่นอาจเสนอชื่อสมาชิกเก่าหรือสมาชิกโอนย้ายเพื่อเข้าร่วมในสโมสรนี้ วิธีการรับสมาชิกใหม่ของสโมสรอินเทอร์แรคท์ในโรงเรียนจะต้องได้รับความเห็นชอบจากผู้มีอำนาจของโรงเรียนตามความเหมาะสม

2. สโมสรจะอนุมัติหรือปฏิเสธสมาชิกภาพของผู้สมัครได้ภายใน \_\_\_\_\_\_\_\_\_\_\_ วัน และแจ้งให้ผู้สมัครทราบถึงการตัดสินใจ

3. สมาชิกของสโมสรนี้อาจเป็นผู้ชายหรือผู้หญิงทั้งหมดตามการพิจารณาของสโมสรอุปถัมภ์ และสำหรับสโมสรอินเทอร์แรคท์ในโรงเรียน ต้องได้รับความเห็นชอบจากเจ้าหน้าที่ที่เหมาะสมของโรงเรียน

*อาจเพิ่มเติมคุณสมบัติหรือกระบวนการในการรับสมาชิกใหม่ที่นี้ อาจเพิ่มเติมวิธีการคัดค้านจากสมาชิกปัจจุบันไว้ที่นี้ด้วย*

**มาตรา ๘ — การแก้ไขข้อบังคับ**

1. ข้อบังคับนี้อาจจะแก้ไขได้โดยการลงคะแนนเสียงส่วนใหญ่ของสมาชิกที่มีคุณสมบัติครบถ้วนที่ร่วมประชุมปกติหรือประชุมพิเศษใด ๆ ของสโมสรซึ่งครบองค์ประชุม โดยมีการแจ้งให้ทราบถึงการลงคะแนนเสียงในเรื่องนั้นล่วงหน้าอย่างน้อย 14 วัน ในระหว่างการประชุมสโมสรซึ่งมีสมาชิกครบองค์ประชุม และการแก้ไขข้อบังคับนั้นได้รับความเห็นชอบจากสโมสรอุปถัมภ์

2. การเปลี่ยนแปลงข้อบังคับนี้ต้องสอดคล้องกับธรรมนูญมาตรฐานของสโมสรอินเทอร์แรคท์ และประมวลนโยบายของโรตารี

657-TH—921 (920)

ศูนย์โรตารีในประเทศไทย